Vita:Vasút

message: Rögtön az elején: A vasút kötöttpályás közlekedési eszköz. Ez nekem sántít, szerintem a vonat a közlekedési eszköz, nem a vasút. Nem tudom jól átfogalmazni.
-- Árpi (Harp) ? 2005. április 29., 14:28 (CEST)
thread_title: A vasút közlekedési eszköz?

message: Szerintem egy linket megérdemelne a téma
addig is, találtam:
http://www.brikofilm.hu/vonatok/vonatfoto.htm
Mesüge 2005. május 8., 13:00 (CEST)
thread_title:  vasútmodellezés 

message: A vasúti pálya, vonat önálló fogalmak, amelyek önálló szócikket érdemelnek.  A Wikipédia:Ezer fontos cikk például hiányolja a vonat igencsak alapvető fogalmát, mivel nálunk a vasút szó alatt szerepel. A vasút kategória ezért igényel némi enciklopédikus átszerkesztést.  A vasúti pálya fogalmát (tartalmának változtatása nélkül) önálló szócikkbe emeltem ki.  Vonat szócikk nem volt, ellenben a vasút szócikk alatt alszócikk formájában a személy- és tehervonat külön is meghatározásra került, ezek szintén a vonat szócikkbe kerülnek át változtatás nélkül.  Mivel ezzel lassan meghatározásra kerülnek a vasúti rendszer elemei, a vasút szócikk első mondatai is kezdenek értelmet nyerni, ami azok átfogalmazását is szükségessé teszi, de csak annyira, hogy az új szócikkekkel össze legyen kötve. --Adaniel 2005. szeptember 23., 18:02 (CEST)
thread_title:  Vasúti pálya, vonat 

message: A vasút szócikket tovább egyszerűsítettem azzal, hogy a vontatás rész teljes tartalmát, értelemszerű átszerkesztéssel a mozdony szócikkbe helyeztem át. A vasúti vontatás természetesen nem csak mozdonnyal oldható meg, de csak mozdonyora vonatkozó szöveg volt.  A vasúti szocikkek gyarapodásával további egyszerűsítésre van szükség, hasonlóan a külfödi Wikipédiákhoz a vasút a kategória általános induló lapjává válik. --Adaniel 2005. október 15., 18:27 (CEST)
thread_title:  Mozdony, vontatás 

message: A vasút szócikket javaslom az angol "rail transport" szócikkhez hasonló szerkezetben átalakítani.  Már korábban is önálló szócikkbe került ki néhány önálló fogalom (pl. az 1000 legfontosabb szó között is szereplő vonat), most egy Magyarországi vasúttörténet és később Egyetemes vasúttörténetbe kerül ki a nem univerzális értékű történeti anyag. Szerintem a főoldalon lévő Közlekedéstudomány szócikk indokolatlan, azt Közlekedésre kellene változtatni, és a vasút szócikket az angolhoz hasonlóan vasúti közlekedésre változtatni. A magyar vasúti közlekedés (illetve "vonalas közlekedés") szócikk üres, és ebből is fakad a vitalapon feljebb olvasható probléma is (miszerint értelmetlen a vasút szót "közlekedési rendszerként" definiálni. A javasolt átalakítás esetén a vasút - vasúti közlekedés szócikk a jelenleg már több mint 30 szócikket összefoglaló Vasút kategória fő szócikke lenne, amely egységbe foglalná a kategória fogalmait. --Adaniel 2005. november 6., 16:19 (CET)
replies: text: Ha van kedved belevágni, szerintem csináld nyugodtan, ahogy gondolod. :) Tényleg nem kéne, hogy a magyar vasút történetéből álljon az egész. Alensha  * 2005. november 6., 16:26 (CET)

text: Szerintem indokolt volt belevágni, a fő szócikken még nem látszik, de a kivágott szócikkek önálló életre keltek, és egyre többen egyre szakszerűbb javításokat eszközölnek (ld. közúti vasút, villamos, lóvasút, mozdony, vonat). Egyetlen szomorúságom, hogy valaki nagy elánnal törölte a helyi érdekű vasút szócikket, és összevonta a HÉV-vel, noha a két dolognak annyi köze van egymáshoz, mint az ábécének az ABC-áruházhoz. A főcikk nagyjavítása még várat, de a sok leágaázs egyre inkább alkalmassá teszi arra, hogy egy kategóriát megalapozó általános cikk váljon ebből. --Adaniel 2005. november 17., 21:11 (CET)

text: Pedig a HÉV a Helyi Érdekű Vasút rövidítése...
thread_title:  A vasút szócikk átszerkesztése 

message: A vasúti hálózatok fő- és mellékvonalakból, illetve interkontinentális vonalakból, regionális, helyi hálózatokból, városi hálózatokból, stb állnak.  Az új alcím ezt mutatja be, a szócikk elejét ezáltal tovább rövidítve és a vasúttörténeti elemeket háttérbe szorítva. A vasút kategória többi szócikke szempontjából ezek fontos fogalmak (ld. mozdony, helyiérdekű vasút), illetve a kategória többi szócikkét jól összerendezik. --Adaniel 2005. november 25., 09:25 (CET)
thread_title:  A vasúti hálózatok elhelyezkedése, tipizálása 

message: A alcikk bemutatja röviden, milyen formában működnek-müködtek a vasutak világszerte, és keretet ad a MÁV, Győr-Sopron-Ebenfurti Vasút, HÉV, kisvasút szócikkeknek. Kapcsolódni fog hozzá a vasúti társaság és a pályavasút szócikk, illetve jelenleg a monopólium, később néhány más közgazdasági szócikk. Továbbá egy alcikket javasolok a vasútüzem technológiájának, ahol a különféle ellátott feladatok (vontatás, forgalom-szervezés), ezekhez kapcsolódó szolgálati formák rövid összefoglalása állhatna, és kapcsolódó szócikkeket összefoghatná.--Adaniel 2005. november 26., 14:01 (CET)
thread_title:  A vasút üzemeltetése, vasúttársaságok beszúrása 

message: Nagyon vicces a cikk jobboldalán A Föld (üres világtérkép), de igazából mi értelme van annak ott??? Szb9 vita 2009. február 16., 20:57 (CET)
Minden kontinensnek megvan a maga képe, miért pont ez a szócikk maradjon ki? Melyik egyetlenegy képpel jellemeznéd a világ vasútját? – B.Zsolt vita 2009. február 16., 21:24 (CET)
Hát mondjuk valami olyan Föld-térkép kéne, aminek köze van a vasúthoz... persze könnyű mondani, most kerestem és nem találtam ilyen képet :( Szb9 vita 2009. február 16., 22:10 (CET)
Én minden változatra nyitott vagyok :) Esetleg Országok listája a vasúthálózat hossza szerint? – B.Zsolt vita 2009. február 16., 23:05 (CET)
Na igen, ez a kép például jó lenne :) Szb9 vita 2009. február 17., 22:48 (CET)
thread_title:  A Föld 

message: Az említett szakaszt kivettem a szócikkből. A forrása nincs megjelölve, szövege marketingmagyar katyvasz. Élesen elüt a többi szövegrésztől, hemzsegnek benne a fölösleges idegen szavak és szerkezetek, sok mondat értelmetlen. Nem is a vasútról szól, hanem globalista szemléletmóddal "regionális befektetési piacokról". Úgy látom ez teljes újraírással lenne csak javítható, így képtelenség leírni a vasút eltérő helyzetét pl. Németországban vagy az USA-ban. VT???!!! 2009. február 17., 21:59 (CET)
A forrása meg van jelölve: A vasútgépészet újságból, engedéllyel! Link a források szakaszban! A törlésedet pedig nem értem, leírja, hogy mely kontinenseken mennyit fordítanak a vasútra, és pontosan mely részére. Esetleg ha ezeket a szakaszokat átrakom a megfelelő szócikkekbe? (Európa vasúti közlekedése, Afrika vasúti....)
– B.Zsolt vita 2009. február 17., 23:27 (CET)
thread_title:  "Regionális trendek" 

message: A szócikkbe érdemes lenne külön nevesített szekcikat készíteni a vasút előnyei és hátrányai felsorolása számára, mert ezek most ad hoc módon elszórva vannak a szövegben, sőt sok, a vasutasnép saját butaságából származó hátrány meg sincs említve!
- A vasút legfőbb hátránya ma a szabványosítás hiánya. Sem a nyomtáv, sem a villamosítás, sem a biztosító berendezések terén nincs rend és egység, sőt kifejezett őskáosz van, még Európán belül is! Egy A-320 vagy B-737 viszont a világ minden pontján képes légiutasokat szállítani...
- A vonatnak az is nagy hátránya, hogy nem képes kapacitásban fejlődni. A hajókat akármilyen szélesre lehet építeni és az utasszállító repülőknél is, amikor a B-737 kicsi lett, megjelentek a "széles törzsű" B-747 / B-777 / A-380 gépek, amiben soronként 8-10 ember kényelmesen elfér. 
Érthetetlen módon a vasutakat viszont ma is 1435mm-re építik, pedig ez a modern ember kényelmi igényei számára elfogadhatatlanul szűkös kocsitestet jelent, ha a gazdaságos üzemhez szükséges soronként 3-4 (fülkénként 6-8) ülést nézzük. Nyilvánvaló, hogy az új személyszállítási jelentőségű pályákat 3 sínnel kellene fektetni (fonódó indo-ibériai 166x mm és Stephenson-féle 1435mm nyomtávon), hogy az új tágas vonatokat már széles nyomtávúra építhessék és a régi gördülő-állomány is kiszolgálhassa az idejét. (Modern elvek szerint a kocsitest legfeljebb a nyomtáv kétszeresének megfelelő szélességű lehet nagy sebességű vasúton, a stabilitás igényei miatt.)
- A vonatoknak az ár is nagy hátránya, főleg nemzetközi forgalomban teljesen versenyképtelenek az utóbbi évek fapados légijárataival szemben. Csak a spanyoloknál tudtak visszahódítani, de ott teljesen az állam fizette a high speed vasúti fejlesztést, amire a gatyája ráment. Japánban a ma már piaci alapon üzemelő shinkansen elképesztően drága, egy jegy akár 70 ezer forint (nem retúr)!  – 2010. október 17., 01:19 (CEST)
Ez mind-mind igaz, de miért nem a szócikkbe írod? :) – B.Zsolt vita 2010. október 17., 16:02 (CEST)
Bővítettem a cikket, remélem semmi nem maradt ki. Azért a nyomtávos dolog eléggé sci-fi. Hiányolod a szabványokat, mégis új szabványt szeretnéd? A nagyseb vasút szabványa az 1435 mm, még Spanyolországban is, még Oroszországban is (a tervek szerint). Nem nagyon van olyan vasút, mely a kapacitása felső határán üzemelne, se személyszállításban, se teherszállításban. – B.Zsolt vita 2010. október 17., 22:44 (CEST)
De van, mindenesetre nem a nyomtáv a vasút átjárhatóságának a fő gondja. VTlevéltár 2010. október 17., 22:46 (CEST)
Akkor hajrá-hajrá, lehet pótolni, amit kihagytam. Arról, hogy Európában miért van ekkora káosz, miért nehéz egy vonatnak átlépni a határt, arról külön szócikket lehetne írni :) Én csak címszavakban soroltam fel, de ha fontosak maradtak ki, lehet pótolni. Én nyitott vagyok! :) – B.Zsolt vita 2010. október 17., 23:00 (CEST)
thread_title:  Vasút előnyei és hátrányai rész több figyelmet érdemelne 

message: Fleischer Tamás honlapján két vasútról szóló tanulmányt találtam. Ha valaki gondolja, használja fel ezeket: 
http://www.vki.hu/~tfleisch/~haver/szakirodalom/haver-KOLLER-vasut.pdf
http://www.vki.hu/~tfleisch/~humanokologia/dolgozatok/mihalyi-gabriella-varosi-kozlekedes-utopiai.pdf
+1
http://levego.hu/kiadvanyok/a_sinek_tovabb_birjak 
Üdv
Bokorember vita 2012. február 29., 15:53 (CET)
thread_title: Tanulmányok